Alicia Casals Gelpí

Alícia Casals Gelpí (Bartzelona, 1955eko urtarrilaren 27a) ingeniari industriala eta informatikaria da, Kataluniako Unibertsitate Politeknikoan katedraduna.

 Bizitza 
1977an Ingeniaritza Industrialean lizentziatu zen Kataluniako Unibertsitate Politeknikoan (UPC), eta 1983an Informatikan doktoratu zen. 1978an UPCn hasi zen irakasle, eta 1991tik UPCko Informatika Fakultateko Sistemen Ingeniaritza, Automatika eta Informatika Saileko arkitektura eta konputagailuen teknologiako katedraduna da.

Robotika adimendunaren arloan lan egin du, aplikazio medikoekin, Kataluniako Bioingeniaritza Institutuko Robotika programaren zuzendari gisa, eta ezinduei laguntzeko sistema robotizatuen proiektuak eta prototipoak garatu ditu, baita ebakuntza kirurgikoetan laguntzeko ere, hala nola HYPER. Kataluniako Ikasketa Institutuko Zientzia eta Teknologia Ataleko presidenteordea izan da (2015-2018) eta 2019tik Ataleko presidentea. 1997an eta 2005ean robotika esperimentaleko zenbait kongresutan (IEEE International Conference Robotics and Automation) buru izan da. Institute of Electrical and Electronics Engineers Robotics and Automation Society-ko presidenteordea izan da (2008-2009), eta IEEE Engineering in Medicine and Biology Society-ko Technical Committee on Biorobotics-eko presidentea (2016-2017).

ROB SURGICAL SISTEMSen sortzaileetako bat da, UPCren eta IBECen spin-off-a kirurgia laparoskopikorako sistema robotikoa garatzeko (2012), eta Surgitrainer-en sortzaileetako bat, entrenatzaile kirurgikoak garatzeko (spin-off UPC-IBEC, 2015).  

Asmakizun ugari egin ditu eta hainbat liburu idatzi.  

2017an, Junts per Catalunya per Barcelona alderdiaren zerrendetan egon zen Kataluniako Parlamentuko hauteskundeetan.      

 Sariak eta aintzapespenak 

 1987an Mundo electrónico aldizkariaren Asmakizun Sozialenaren Saria jaso zuen.
 1992an Bartzelona 92 ​​Nazioarteko Teknologia Saria.
 1996an Bartzelona Hiriko Saria.
 1998an Kataluniako Generalitatearen Narcís Monturiol Domina meritu zientifiko eta teknologikoagatik.
 2022an Vives Unibertsitate Sarearen Ohorezko Domina jaso zuen.

 Erreferentziak 

 Kanpo estekak 

 16 zientzialari katalan
 Curriculuma

Kategoria:Kataluniako Unibertsitate Politeknikoko irakasleak
Kategoria:Kataluniako Unibertsitate Politeknikoko ikasleak
Kategoria:Gizabanako biziak
Kategoria:1955eko jaiotzak
Kategoria:Emakumea
Kategoria:Emakume informatikariak
Kategoria:Emakume irakasleak
Kategoria:Emakume ingeniariak
Kategoria:Emakume ikertzaileak
Kategoria:Emakume zientzialariak